594 



L. A. Neugebauer, 



exsistit. Sic e. g. in Ansere venae proventriculi anteriores supe- 

 rior et inferior dextra arteriis comites retrorsum prolongatae di- 

 recte in posteriores abeunt et cum venis gastricis iunguntur. Simili 

 quoque modo egomet venam proventricularem anteriorem superio- 

 rem in Anate constitutam inveni. In ceteris avibus a me examinatis 

 communicatio talis directa mihi erat minus perspicua. 



Venis proventricularibus avium in mammalibus certe respondent 

 venae inferioris oesophagi, quae tarnen, ad systema venae azygae per- 

 tinentes, illis non solum sunt multo minores, sed etiam omnis com- 

 municationis cum systemate portali expertes. 



§ 109. 



Videmus igitur systema venae azygae mammalium in avibus 

 divisum in: 1) systema venarum costovertebralium venaeque 

 spinalis, et 2) systema venarum proventricularium. Quorum 

 primum eidem venarum cavarum anteriorum cum cava posteriore 

 communicationi ansam praebet, quae in mammalibus ope systematis 

 venae azygae perficitur. Illam vero communicationem, quam in avi- 

 bus venae pröventriculares inter venas cavas anteriores et systema 

 portale (interdum, ut e. g. in Ansere, etiam inter haec amba syste- 

 mata et venam cavam posteriorem) efficiunt, in mammalibus frustra 

 quaerimus. 



